CELEX: 32021R0331
Language: fi
Date: 2021-02-24 00:00:00
Title: Komission täytäntöönpanoasetus (EU) 2021/331, annettu 24 päivänä helmikuuta 2021, matkustusluvan hakemiseen liittyviä palveluja Euroopan parlamentin ja neuvoston asetuksen (EU) 2018/1240 puitteissa tarjoavien kaupallisten välittäjien väärinkäytösten ilmoittamisesta

25.2.2021   
               
               
                  FI
               
               
                  Euroopan unionin virallinen lehti
               
               
                  L 65/47
               
            
         KOMISSION TÄYTÄNTÖÖNPANOASETUS (EU) 2021/331,
         annettu 24 päivänä helmikuuta 2021,
         matkustusluvan hakemiseen liittyviä palveluja Euroopan parlamentin ja neuvoston asetuksen (EU) 2018/1240 puitteissa tarjoavien kaupallisten välittäjien väärinkäytösten ilmoittamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan matkustustieto- ja -lupajärjestelmän (ETIAS) perustamisesta ja asetusten (EU) N:o 1077/2011, (EU) N:o 515/2014, (EU) 2016/399, (EU) 2016/1624 ja (EU) 2017/2226 muuttamisesta 12 päivänä syyskuuta 2018 annetun Euroopan parlamentin ja neuvoston asetuksen (EU) 2018/1240 (1) ja erityisesti sen 15 artiklan 5 kohdan ja 16 artiklan 10 kohdan,
         sekä katsoo seuraavaa:
         
                     (1)
                  
                  
                     Asetuksella (EU) 2018/1240 perustetaan Euroopan matkustustieto- ja -lupajärjestelmä (ETIAS), jota sovelletaan niihin kolmansien maiden kansalaisiin, joilta ei vaadita viisumia jäsenvaltioiden alueelle saapumista ja siellä oleskelua varten.
                  
               
                     (2)
                  
                  
                     Hakemuksen matkustusluvan saamiseksi voi tehdä joko hakija itse taikka tämän valtuuttama kolmas henkilö tai kaupallinen välittäjä.
                  
               
                     (3)
                  
                  
                     Vastaavien matkustuslupajärjestelmien osalta on tiedossa tapauksia, joissa kaupalliset välittäjät ovat syyllistyneet väärinkäytöksiin. Väärinkäytöksiä voi esiintyä muun muassa seuraavissa muodoissa: yritykset saada hakija virheellisesti uskomaan, että välittäjän verkkosivusto on virallinen hakemusten tekemiseen tarkoitettu julkinen verkkosivusto tai mobiililaitteille tarkoitettu sovellus ja että kaupallisen välittäjän veloittama lisämaksu on pakollinen osa hakuprosessia, eikä kaupallisen palvelun vapaaehtoisesta käytöstä veloitettava maksu; hakijan antamien henkilötietojen tai taloudellisten tietojen vilpillinen käyttö; kohtuuttoman korkean hinnan veloittaminen palvelusta tai hakemuksen tekemiseen hakijan puolesta sovellettavien määräaika-, muoto- ja laatuvaatimusten noudattamatta jättäminen.
                  
               
                     (4)
                  
                  
                     Jotta kaupallisten välittäjien väärinkäytökset voidaan havaita ja niiden toistuminen estää, niistä ilmoittamiseen tarkoitettu verkkolomake olisi asetettava saataville julkisen verkkosivuston ja mobiililaitteille tarkoitetun sovelluksen kautta. Jotta voidaan lisätä tietoisuutta väärinkäytösten ilmoittamismahdollisuudesta ja helpottaa ilmoittamista, ilmoittamismenettelyä koskevien ohjeiden olisi oltava näkyvästi esillä julkisella verkkosivustolla ja mobiililaitteille tarkoitetussa sovelluksessa. Lomakkeessa olisi oltava vakiomuotoiset kohdat, ja käyttäjää olisi pyydettävä kuvaamaan väärinkäytös.
                  
               
                     (5)
                  
                  
                     Jotta voidaan varmistaa, että hakijalla on riittävästi tietoa ilmoittamiseen käytettävän välineen luonteesta ja tarkoituksesta, lomakkeessa olisi selvennettävä, että ilmoitusjärjestelmä on luotu valvontamielessä, että sillä ei kerätä henkilötietoja, että sen avulla ei voi hakea muutosta hakemuksesta tehtyyn päätökseen ja että se ei korvaa hallinto-, siviili- tai rikosoikeudellisia suojakeinoja.
                  
               
                     (6)
                  
                  
                     ETIAS-keskusyksikön olisi saatava ja arvioitava tällaiset ilmoitukset ja otettava huomioon ilmoitettujen väärinkäytösten samankaltaisuudet ja toistuvuus. ETIAS-keskusyksikön olisi raportoitava ilmoitetuista väärinkäytöksistä ja tehdyistä arvioinneista komissiolle tarvittaessa säännöllisesti. Nämä arvioinnit olisi otettava huomioon asetuksen (EU) 2018/1240 72 artiklassa tarkoitettujen komission tiedotuskampanjoiden suunnittelussa. ETIAS-keskusyksikön olisi arviointien perusteella tarvittaessa muutettava asetuksen (EU) 2018/1240 71 artiklassa tarkoitettuja yleisölle ja varsinkin hakijoille annettavia tietoja.
                  
               
                     (7)
                  
                  
                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja 2 artiklan mukaisesti Tanska ei osallistunut asetuksen (EU) 2018/1240 hyväksymiseen, asetus ei sido Tanskaa eikä sitä sovelleta Tanskaan. Koska asetuksella (EU) 2018/1240 kehitetään Schengenin säännöstöä, Tanska ilmoitti mainitun pöytäkirjan 4 artiklan mukaisesti 21 päivänä joulukuuta 2018 päätöksestään saattaa asetus (EU) 2018/1240 osaksi kansallista lainsäädäntöään.
                  
               
                     (8)
                  
                  
                     Tällä asetuksella kehitetään niitä Schengenin säännöstön määräyksiä, joihin Irlanti ei osallistu neuvoston päätöksen 2002/192/EY (2) mukaisesti. Irlanti ei sen vuoksi osallistu tämän asetuksen hyväksymiseen, asetus ei sido Irlantia eikä sitä sovelleta Irlantiin.
                  
               
                     (9)
                  
                  
                     Islannin ja Norjan osalta tällä asetuksella kehitetään niitä Schengenin säännöstön määräyksiä, joita tarkoitetaan Euroopan unionin neuvoston sekä Islannin tasavallan ja Norjan kuningaskunnan välisessä sopimuksessa näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen (3) ja jotka kuuluvat neuvoston päätöksen 1999/437/EY (4) 1 artiklan A kohdassa tarkoitettuun alaan.
                  
               
                     (10)
                  
                  
                     Sveitsin osalta tällä asetuksella kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön ja Sveitsin valaliiton välisessä sopimuksessa Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen (5) ja jotka kuuluvat päätöksen 1999/437/EY 1 artiklan A kohdassa, luettuna yhdessä neuvoston päätöksen 2008/146/EY (6) 3 artiklan kanssa, tarkoitettuun alaan.
                  
               
                     (11)
                  
                  
                     Liechtensteinin osalta tällä asetuksella kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välisessä pöytäkirjassa Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen (7) ja jotka kuuluvat päätöksen 1999/437/EY 1 artiklan A kohdassa, luettuna yhdessä neuvoston päätöksen 2011/350/EU (8) 3 artiklan kanssa, tarkoitettuun alaan.
                  
               
                     (12)
                  
                  
                     Kyproksen, Bulgarian ja Romanian sekä Kroatian osalta tämä asetus on vuoden 2003 liittymisasiakirjan 3 artiklan 1 kohdassa, vuoden 2005 liittymisasiakirjan 4 artiklan 1 kohdassa ja vuoden 2011 liittymisasiakirjan 4 artiklan 1 kohdassa tarkoitettu Schengenin säännöstöön perustuva tai muuten siihen liittyvä säädös.
                  
               
                     (13)
                  
                  
                     Euroopan tietosuojavaltuutettua on kuultu Euroopan parlamentin ja neuvoston asetuksen (EU) 2018/1725 (9) 42 artiklan 1 kohdan mukaisesti, ja hän on antoi lausuntonsa 4 päivänä syyskuuta 2020.
                  
               
                     (14)
                  
                  
                     Tässä asetuksessa säädetyt toimenpiteet ovat älykkäitä rajoja käsittelevän komitean (ETIAS) lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Lomake väärinkäytösten ilmoittamista varten
            
               1.   Kaupallisen välittäjän väärinkäytöksistä ilmoitetaan lomakkeella, joka sisältää tiedot ja täyttää tekniset vaatimukset, jotka esitetään liitteen 1–7 kohdassa.
            
            
               2.   Lomakkeen voi täyttää millä tahansa unionin virallisella kielellä.
            
            
               3.   Ennen lomakkeen lähettämistä hakijaa pyydetään vahvistamaan, että hän on ymmärtänyt ja hyväksynyt väärinkäytöksen ilmoittamiseen sovellettavat yleiset ehdot, myös sen, ettei hakijan tule luovuttaa lomakkeessa mitään henkilötietoja, sekä tarkoitukset, joihin annettuja tietoja käytetään liitteen 7 kohdassa esitetyn mukaisesti.
            
            
               4.   Heti kun lomake on lähetetty, se siirtyy automaattisesti ETIAS-keskusyksikölle.
            
         
         
            2 artikla
            Lisäasiakirjat
            Ladattavien lisätiedostojen määrää ja kokoa koskevat rajoitukset esitetään asetuksen (EU) 2018/1240 73 artiklan 3 kohdassa tarkoitetuissa teknisissä eritelmissä.
         
         
            3 artikla
            Ilmoitus hakijalle
            
               1.   Hakijan näytölle ilmestyy automaattisesti ilmoitus väärinkäytösilmoituksen vastaanottamisesta. Hakijalla on oltava mahdollisuus joko tallentaa vastaanottoilmoitus laitteelleen tai tulostaa se.
            
            
               2.   Vastaanottoilmoituksen on sisällettävä vähintään seuraavat:
               
                           a)
                        
                        
                           vahvistus raportin vastaanottamisesta sekä lomakkeen lähettämisen päivämäärästä ja kellonajasta;
                        
                     
                           b)
                        
                        
                           muistutus kaikista matkustuslupahakemuksen tekemiseen liittyvistä, asetuksen (EU) 2018/1240 71 artiklassa luetelluista tiedoista;
                        
                     
                           c)
                        
                        
                           tieto siitä, että väärinkäytösilmoitusta käytetään Euroopan matkustustieto- ja -lupajärjestelmän valvontaan ja kehittämiseen. Ilmoittamiseen tarkoitettua välinettä ei ole kuitenkaan tarkoitettu oikeussuojakeinoksi yksittäisissä tapauksissa, eikä se korvaa hallinto-, siviili- tai rikosoikeudellista kannetta, josta mahdollisesti säädetään asiassa sovellettavassa kansallisessa laissa.
                        
                     
         
         
            4 artikla
            ETIAS-keskusyksikön tehtävät
            
               1.   ETIAS-keskusyksikön on
               
                           a)
                        
                        
                           seurattava kaikkia väärinkäytösilmoituksia ja käsiteltävä ja analysoitava ne;
                        
                     
                           b)
                        
                        
                           julkaistava julkisella verkkosivustolla ja mobiililaitteille tarkoitetussa sovelluksessa väärinkäytösten estämisen kannalta olennaiset tiedot.
                        
                     
            
               2.   ETIAS-keskusyksikön on annettava komissiolle kerran vuodessa kertomus, joka sisältää vähintään seuraavat:
               
                           a)
                        
                        
                           anonymisoitu kuvaus ilmoitetuista väärinkäytöstapauksista, mukaan lukien niiden samankaltaisuudet, toistuvuus, suuntaukset ja ominaispiirteet;
                        
                     
                           b)
                        
                        
                           katsaus toteutettuihin toimiin, joilla mukautetaan suurelle yleisölle ja hakijoille suunnattua tiedotusta.
                        
                     
         
         
            5 artikla
            Erityiset turvatoimet
            Väärinkäytösten ilmoituslomake suunnitellaan ja toteutetaan niin, että varmistetaan tietojen luottamuksellisuus, eheys, käytettävyys, henkilötietojen suoja ja toimien kiistattomuus komission päätöksessä (EU, Euratom) 2017/46 (10) esitetyn mukaisesti. Sen teknisessä ja organisatorisessa toteutuksessa on noudatettava asetuksen (EU) 2018/1240 59 artiklan 3 kohdassa tarkoitetussa Euroopan matkustustieto- ja -lupajärjestelmän turvallisuussuunnitelmassa esitettyjä vaatimuksia ja asetuksen (EU) 2018/1240 16 artiklan 10 kohdassa tarkoitettuja julkiseen verkkosivustoon ja mobiililaitteille tarkoitettuun sovellukseen sovellettavia tietosuoja- ja -turvallisuussääntöjä.
         
         
            6 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa perussopimusten mukaisesti.
            Tehty Brysselissä 24 päivänä helmikuuta 2021.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 236, 19.9.2018, s. 1.
         
            (2)  Neuvoston päätös 2002/192/EY, tehty 28 päivänä helmikuuta 2002, Irlannin pyynnöstä saada osallistua joihinkin Schengenin säännöstön määräyksiin (EYVL L 64, 7.3.2002, s. 20).
         
            (3)  EYVL L 176, 10.7.1999, s. 36.
         
            (4)  Neuvoston päätös 1999/437/EY, tehty 17 päivänä toukokuuta 1999, tietyistä Euroopan unionin neuvoston, Islannin tasavallan ja Norjan kuningaskunnan välillä näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen yksityiskohtaisista soveltamissäännöistä (EYVL L 176, 10.7.1999, s. 31).
         
            (5)  EUVL L 53, 27.2.2008, s. 52.
         
            (6)  Neuvoston päätös 2008/146/EY, tehty 28 päivänä tammikuuta 2008, Euroopan unionin, Euroopan yhteisön ja Sveitsin valaliiton välisen, Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen koskevan sopimuksen tekemisestä Euroopan yhteisön puolesta (EUVL L 53, 27.2.2008, s. 1).
         
            (7)  EUVL L 160, 18.6.2011, s. 21.
         
            (8)  Neuvoston päätös 2011/350/EU, annettu 7 päivänä maaliskuuta 2011, Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen, joka koskee Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen, Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välillä tehtävän pöytäkirjan tekemisestä Euroopan unionin puolesta, siltä osin kuin kyse on tarkastusten poistamisesta sisärajoilta ja henkilöiden liikkumisesta rajojen yli (EUVL L 160, 18.6.2011, s. 19).
         
            (9)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).
         
            (10)  Komission päätös (EU, Euratom) 2017/46, annettu 10 päivänä tammikuuta 2017, viestintä- ja tietojärjestelmien turvallisuudesta Euroopan komissiossa (EUVL L 6, 11.1.2017, s. 40).
      
      
         
            LIITE
            
                        LOMAKE HAKIJAN PUOLESTA MATKUSTUSLUPAHAKEMUKSEN TEKEVIEN KAUPALLISTEN VÄLITTÄJIEN VÄÄRINKÄYTÖSTEN ILMOITTAMISEEN
                     
                  1.   Johdanto
            
            
                        a)
                     
                     
                        Kaupallisten välittäjien väärinkäytösten ilmoittamiseen käytettävän lomakkeen on oltava nimeltään seuraava:
                        
                                     
                                 
                                 
                                    ”Lomake hakijan puolesta matkustuslupahakemuksen tekevien kaupallisten välittäjien väärinkäytösten ilmoittamiseen.”
                                 
                              
                  
                        b)
                     
                     
                        Lomakkeen alussa on oltava seuraava huomautus:
                        
                                     
                                 
                                 
                                    ”Käytä tätä lomaketta, kun haluat ilmoittaa väärinkäytöksistä, joihin matkustuslupaa puolestasi hakenut kaupallinen välittäjä on syyllistynyt.
                                    
                                 
                              
                                     
                                 
                                 
                                    
                                       Antamiasi tietoja käytetään ETIAS-järjestelmän valvontaan ja kehittämiseen.
                                    
                                 
                              
                                     
                                 
                                 
                                    
                                       Älä anna tällä lomakkeella itseäsi tai ketään muutakaan koskevia henkilötietoja.”
                                    
                                 
                              
                  
                        c)
                     
                     
                        Lomakkeessa on oltava kehotteita, joissa pyydetään syöttämään jäljempänä olevassa taulukossa esitetyt tietoelementit (ei välttämättä esitetyssä järjestyksessä) ilmoitettujen standardien, muotovaatimusten ja muiden vaatimusten mukaisesti.
                     
                  2.   Väärinkäytöstilanne
            
            
                        
                           Väärinkäytöstilanne
                        
                     
                     
                        
                           Standardi
                        
                     
                     
                        
                           Muoto
                        
                     
                     
                        
                           Vaatimus
                        
                     
                  
                        Hakijalle on annettava mahdollisuus ilmoittaa, liittyykö hänen valituksensa yhteen vai useampaan seuraavista tilanteista:
                        
                                    —
                                 
                                 
                                    hakija on tietoisesti valtuuttanut kaupallisen välittäjän tekemään hakemuksen puolestaan
                                 
                              
                                    —
                                 
                                 
                                    hakija ei hakemusta itse täyttäessään tiennyt käyttäneensä kaupallisen välittäjän ylläpitämää, muuta kuin EU:n virallista verkkosivustoa
                                 
                              
                                    —
                                 
                                 
                                    muu
                                 
                              
                     
                        –
                     
                     
                        Valintaruudut
                     
                     
                        Pakollinen
                     
                  
                        Jos väärinkäytöstilanteeksi on valittu ”muu”
                     
                     
                        –
                     
                     
                        Vapaamuotoinen teksti: sallittuja merkkejä ovat latinalaiset aakkoset (A–Ö), välilyönnit, diakriittiset merkit sekä heitto- ja yhdysmerkit.
                        (Merkkien enimmäismäärä: 255)
                     
                     
                        Pakollinen
                     
                  3.   Väärinkäytöksestä ilmoittavan matkustajan tiedot
            
            
                        
                           Tieto
                        
                     
                     
                        
                           Standardi
                        
                     
                     
                        
                           Muoto
                        
                     
                     
                        
                           Vaatimus
                        
                     
                  
                        Syntymämaa
                     
                     
                        ISO 3166–1
                     
                     
                        Valintaluettelossa kaikki maat, myös sellaiset, joita ei enää ole.
                     
                     
                        Pakollinen
                        Tarjolla on oltava myös vaihtoehto ”Ei tiedossa”.
                     
                  
                        Kansalaisuus
                     
                     
                        ISO 3166–1
                     
                     
                        Valintaluettelossa kaikki maat, myös sellaiset, joita ei enää ole.
                     
                     
                        Pakollinen
                        Tarjolla on oltava myös vaihtoehto ”Ei tiedossa”.
                     
                  
                        Ikäryhmä
                     
                     
                        –
                     
                     
                        18–25
                        26–40
                        41–55
                        > 55
                     
                     
                        Valinnainen
                     
                  
                        Sukupuoli
                     
                     
                         
                     
                     
                        Valintaruudut: Mies/Nainen/Muu
                     
                     
                        Valinnainen
                     
                  4.   Tiedot väärinkäytöksestä
            
            
                        
                           Tiedot väärinkäytöksestä
                        
                     
                     
                        
                           Standardi
                        
                     
                     
                        
                           Muoto
                        
                     
                     
                        
                           Vaatimus
                        
                     
                  
                        Väärinkäytöksen päivämäärä
                     
                     
                        –
                     
                     
                        PP
                        kuukausi kirjaimin / VVVV
                     
                     
                        Valinnainen
                        Pakollinen
                     
                  
                        Väärinkäytöksen kuvaus ja seuraukset
                     
                     
                        –
                     
                     
                        Vapaamuotoinen teksti: sallittuja merkkejä ovat latinalaiset aakkoset (A–Ö), numerot, välilyönnit, diakriittiset merkit sekä heitto- ja yhdysmerkit.
                        [Merkkien enimmäismäärä: vahvistetaan myöhemmin]
                     
                     
                        Pakollinen
                     
                  
                        Matkustuslupa saatu
                     
                     
                        –
                     
                     
                        Valintaruudut: Kyllä / Ei / En tiedä
                     
                     
                        Pakollinen
                     
                  
                        Matkustusluvasta ja välityspalvelujen tarjoamisesta veloitettu maksu yhteensä
                     
                     
                        –
                     
                     
                        Vapaamuotoinen teksti (määrä numeroin ja valuutta)
                     
                     
                        Pakollinen
                        Tarjolla on oltava myös vaihtoehto ”Ei koske tätä ilmoitusta”.
                     
                  
                        Maksutapa
                     
                     
                        –
                     
                     
                        Vapaamuotoinen teksti
                     
                     
                        Pakollinen
                        Tarjolla on oltava myös vaihtoehto ”Ei koske tätä ilmoitusta”.
                     
                  5.   Tiedot kaupallisesta välittäjästä
            
            
                        
                           Tieto
                        
                     
                     
                        
                           Standardi
                        
                     
                     
                        
                           Muoto
                        
                     
                     
                        
                           Vaatimus
                        
                     
                  
                        Kaupallisen välittäjän kaupallinen nimi
                     
                     
                         
                     
                     
                        Vapaamuotoinen teksti: sallittuja merkkejä ovat latinalaiset aakkoset (A–Ö), numerot, välilyönnit, diakriittiset merkit sekä heitto- ja yhdysmerkit Sallitut erikoismerkit:!, @, #, $, &, *,?
                     
                     
                        Pakollinen
                     
                  
                        Pääasiallinen kaupallinen toiminta
                     
                     
                        –
                     
                     
                        Vapaamuotoinen teksti: sallittuja merkkejä ovat latinalaiset aakkoset (A–Ö), numerot, välilyönnit, diakriittiset merkit sekä heitto- ja yhdysmerkit. Sallitut erikoismerkit:!, @, #, $, &, *,?
                     
                     
                        Pakollinen
                        Tarjolla on oltava myös vaihtoehto ”Ei koske tätä ilmoitusta”.
                     
                  
                        Internetosoite
                     
                     
                        –
                     
                     
                        Vapaamuotoinen teksti: sallittuja merkkejä ovat latinalaiset aakkoset (A–Ö), numerot, välilyönnit, diakriittiset merkit sekä heitto- ja yhdysmerkit.
                     
                     
                        Pakollinen
                        Tarjolla on oltava myös vaihtoehto ”Ei koske tätä ilmoitusta”.
                     
                  
                        Sähköposti
                     
                     
                        –
                     
                     
                        nimi@verkkotunnus
                     
                     
                        Pakollinen
                        Tarjolla on oltava myös vaihtoehto ”Ei koske tätä ilmoitusta”.
                     
                  
                        Työpuhelinnumero
                     
                     
                        ITU T, E.123 ja E.164 (maatunnukset)
                     
                     
                        Valintaluettelossa kaikki maatunnukset ja vapaa tekstikenttä (ainoastaan numerot sallittuja).
                     
                     
                        Pakollinen
                        Tarjolla on oltava myös vaihtoehto ”Ei koske tätä ilmoitusta”.
                     
                  
                        Postiosoite
                        
                                    —
                                 
                                 
                                    Kadun nimi
                                 
                              
                     
                        –
                     
                     
                        Vapaamuotoinen teksti: sallittuja merkkejä ovat latinalaiset aakkoset (A–Ö), numerot, välilyönnit, diakriittiset merkit, heittomerkit, vinoviivat ja yhdysmerkit.
                     
                     
                        Pakollinen
                        Tarjolla on oltava myös vaihtoehto ”Ei koske tätä ilmoitusta”.
                     
                  
                        Postiosoite
                        
                                    —
                                 
                                 
                                    Talon numero
                                 
                              
                     
                        –
                     
                     
                        Vapaamuotoinen teksti: sallittuja merkkejä ovat latinalaiset aakkoset (A–Ö), numerot, välilyönnit, diakriittiset merkit sekä heitto- ja yhdysmerkit.
                     
                     
                        Pakollinen
                        Tarjolla on oltava myös vaihtoehto ”Ei koske tätä ilmoitusta”.
                     
                  
                        Postiosoite
                        
                                    —
                                 
                                 
                                    Huoneiston numero
                                 
                              
                     
                        –
                     
                     
                        Vapaamuotoinen teksti: sallittuja merkkejä ovat latinalaiset aakkoset (A–Ö), numerot, välilyönnit, diakriittiset merkit sekä heitto- ja yhdysmerkit.
                     
                     
                        Pakollinen
                        Tarjolla on oltava myös vaihtoehto ”Ei koske tätä ilmoitusta”.
                     
                  
                        Postiosoite
                        
                                    —
                                 
                                 
                                    Toinen osoiterivi
                                 
                              
                     
                        –
                     
                     
                        Vapaamuotoinen teksti: sallittuja merkkejä ovat latinalaiset aakkoset (A–Ö), numerot, välilyönnit, diakriittiset merkit, heittomerkit, vinoviivat ja yhdysmerkit.
                     
                     
                        Pakollinen
                        Tarjolla on oltava myös vaihtoehto ”Ei koske tätä ilmoitusta”.
                     
                  
                        Postiosoite
                        
                                    —
                                 
                                 
                                    Paikkakunta
                                 
                              
                     
                        –
                     
                     
                        Vapaamuotoinen teksti: sallittuja merkkejä ovat latinalaiset aakkoset (A–Ö), numerot, välilyönnit, diakriittiset merkit sekä heitto- ja yhdysmerkit.
                     
                     
                        Pakollinen
                        Tarjolla on oltava myös vaihtoehto ”Ei koske tätä ilmoitusta”.
                     
                  
                        Postiosoite
                        
                                    —
                                 
                                 
                                    Postinumero
                                 
                              
                     
                        –
                     
                     
                        Vapaamuotoinen teksti: sallittuja merkkejä ovat latinalaiset aakkoset (A–Ö), numerot, välilyönnit, diakriittiset merkit sekä heitto- ja yhdysmerkit.
                     
                     
                        Pakollinen
                        Tarjolla on oltava myös vaihtoehto ”Ei koske tätä ilmoitusta”.
                     
                  
                        Postiosoite
                        
                                    —
                                 
                                 
                                    Maa
                                 
                              
                     
                        ISO 3166–1
                     
                     
                        Valintaluettelossa maita, niistä riippuvaisia alueita ja maantieteellisesti merkittäviä erityisalueita.
                     
                     
                        Pakollinen
                        Tarjolla on oltava myös vaihtoehto ”Ei koske tätä ilmoitusta”.
                     
                  6.   Lisäasiakirjat
            
            
                        
                           Lisäasiakirjat
                        
                     
                     
                        
                           Standardi
                        
                     
                     
                        
                           Muoto
                        
                     
                     
                        
                           Vaatimus
                        
                     
                  
                        Hakijalle on annettava mahdollisuus ladata ilmoitusta tukevia asiakirjoja (mikäli sellaisia on).
                        Hakijan on vahvistettava, että hänen lataamansa asiakirjat eivät sisällä henkilötietoja tai että hän on poistanut henkilötiedot ennen asiakirjojen lataamista.
                     
                     
                        –
                     
                     
                        Ruutu asiakirjojen lataamista varten
                        Valintaruutu
                     
                     
                        Ladattavien lisätiedostojen koko ja lukumäärä
                        Hyväksytyt muodot: Portable Document Format (PDF) Joint Photographic Experts Group (JPEG) Portable Network Graphics (PNG)
                     
                  7.   Huomautus ja suostumus
            
            
                        
                           Huomautus ja suostumus
                        
                     
                     
                        
                           Standardi
                        
                     
                     
                        
                           Muoto
                        
                     
                     
                        
                           Vaatimus
                        
                     
                  
                        Hakijalle on tarjottava ennen ilmoituksen lähettämistä mahdollisuus vahvistaa seuraavat:
                        
                                    i)
                                 
                                 
                                    Ymmärrän, että antamiani tietoja käytetään ETIAS-järjestelmän valvontaan ja kehittämiseen.
                                 
                              
                                    ii)
                                 
                                 
                                    Ymmärrän, että ilmoituksentekoväline ei ole keino hakea muutosta ETIAS-matkustusluvan epäämis-, mitätöimis- tai kumoamispäätökseen, vaikka päätöksen syynä olisi kaupallisen välittäjän toiminta. Ilmoituksentekoväline ei myöskään tarjoa oikeussuojaa yksittäisissä tapauksissa, eikä se korvaa hallinto-, siviili- tai rikosoikeudellista kannetta, josta mahdollisesti säädetään asiassa sovellettavassa kansallisessa laissa.
                                 
                              
                                    iii)
                                 
                                 
                                    Olen tietoinen siitä, että ilmoitukseen ei tule sisällyttää henkilötietoja. Jos se kaikesta huolimatta sisältää henkilötietoja, suostun siihen, että ne poistetaan.
                                 
                              
                     
                        –
                     
                     
                        Valintaruutu
                     
                     
                        Pakollinen